CHOW ผนึก BCP ตั้งบ.ร่วมทุนลุยธุรกิจโซลาร์ฟาร์มในญี่ปุ่นกำลังผลิต 50 MW
CHOW ผนึก BCP ตั้งบ.ร่วมทุนลุยธุรกิจโซลาร์ฟาร์มในญี่ปุ่นกำลังผลิต 50 MW 
29 ก.ย. 2558

บริษัท เชาว์ สตีล อินดัสทรี้ จำกัด (มหาชน) หรือ CHOW ระบุว่า ที่ประชุมคณะกรรมการบริษัทมีมติให้เข้าร่วมทุนโครงการผลิตไฟฟ้าจากเซลล์แสงอาทิตย์ในประเทศญี่ปุ่น และจัดตั้งบริษัทร่วมทุน โดยบริษัท เชาว์ อินเตอร์เนชั่นแนล จำกัด ซึ่งบริษัท เชาว์ เอ็นเนอร์ยี จำกัด ถือหุ้นทั้งหมดและจัดตั้งขึ้นในประเทศไทย เพื่อลงทุนโครงการผลิตไฟฟ้าจากเซลล์แสงอาทิตย์ในประเทศญี่ปุ่น ในขนาดกำลังการผลิต50 เมกะวัตต์ ซึ่งเป็นการร่วมลงทุนกับบริษัท บางจากปิโตรเลียมจำกัด (มหาชน) หรือ BCP หรือบริษัทในเครือ และบริษัท พีอีเอ เอ็นคอม อินเตอร์เนชั่นแนล จำกัด สัดส่วนร้อยละ 30:60:10
โดยมีวงเงินลงทุนของบริษัทเชาว์ เอ็นเนอร์ยี จำกัด ไม่เกิน 1254 ล้านเยน(ประมาณ 380 ล้านบาท) และเงื่อนไขบังคับก่อนการชำระเงินลงทุน
ทั้งนี้ บริษัทร่วมทุนที่จัดตั้งขึ้นในประเทศไทย เพื่อให้บริการด้านการบริหารจัดการโครงการผลิตไฟฟ้าจากเซลล์แสงอาทิตย์ในประเทศญี่ปุ่น ระหว่างบริษัท พรีเมียร์ โซลูชั่นจำกัด ซึ่งเป็นบริษัทย่อยของบริษัท เชาว์ เอ็นเนอร์ยี จำกัด กับบริษัท บางจาก โซลาร์เอ็นเนอร์ยี(บุรีรัมย์) จำกัด สัดส่วนร้อยละ 40:60 โดยมีทุนจดทะเบียนเริ่มแรก 100,000 บาท